Team
బెంగళూరుపై కోల్‌కతా గెలుపు
కోల్‌కతా: ఐపిఎల్‌ పదవ సీజన్‌లో భాగంగా ఈడెన్‌ గార్డెన్‌ వేదికగా కోల్‌కతా నైట్‌ రైడర్స్‌తో జరుగుతున్న మ్యాచ్‌లో రాయల్‌ చాలెంజర్స్‌ బెంగళూరు బౌలర్లు దుమ్మురేపారు.దీంతో కోల్‌కతా 131 పరుగులకే పరమితమైంది.రాయల్‌ చాలెంజర్స్‌ బెంగళూరు బ్యాటింగ్‌కు దిగి 9.4 ఓవర్లలో 49 పరుగులు చేసి ఆలౌటైంది.దీంతో 82 పరుగులతో కోల్‌కతా నైట్‌ రైడర్స్‌ బెంగళూరుపై విజయం సాధించింది.రాయల్‌ చాలెంజర్స్‌ బ్యాట్స్‌మెన్‌ వ్యక్తిగత అత్యధిక పరుగులు 9.బెంగళూరు బ్యాట్స్‌మెన్‌ కుప్పకూలిపోయారు.
జిరో పరుగుల వద్ద కెప్టెన్‌ కోహ్లీ పెవిలియన్‌కు వెళ్లిపోయాడు. రాయల్‌ చాలెంజర్స్‌కు చెందిన స్పిన్నర్‌ యజువేంద్ర చాహల్‌ 16 పరుగులిచ్చి 3 వికెట్లు తీసుకోగా,పవన్‌ నేగి 15 పరుగలిచ్చి 2 వికెట్లు తీసుకున్నాడు. ఇక తైమల్‌ మిల్స్‌ 31 పరుగులిచ్చి 2 వికెట్లు తీసుకున్నాడు. దీంతో కోల్‌కతా తక్కువ స్కోరు చేయ గలిగింది.వీరి స్పిన్‌ బౌలింగ్‌కు ఆరు ఓవర్లకు 2 వికెట్లకు 65 పరుగులతో ఉన్న స్కోరు ఒక్కసారిగా పడిపోయింది.టాస్‌ గెలిచిన రాయల్‌ చాలెంజర్స్‌ బెంగళూరు మొదట కోల్‌కతాను బ్యాటింగ్‌ చేయాల్సిందిగా కోరింది.
కోల్‌కతాకు చెందిన నరైన్‌ 17 బంతులు ఆడి 6 బౌండరీలు,1 సిక్సర్‌తో 34 పరుగులు చేయగా,గంభీర్‌ 11 బంతులు ఆడి 1 బౌండరీ,1 సిక్సర్‌తో 14 పరుగులు చేసి మెరుగ్గా మ్యాచ్‌ను ఆరంభించారు.ఎడాపెడా బౌండరీలు బాదారు.బెంగళూరు ఫీల్డర్లు సైతం పేలవంగా ఫీల్డింగ్‌ చేశారు.అయితే 48 పరుగుల వద్ద గంభీర్‌,మిల్స్‌ బౌలింగ్‌లో ఔట్‌ కావడంతో బ్యాటింగ్‌లో వూపు తగ్గింది.ఆ తరువాత వచ్చిన ఉతప్ప 11 పరుగులు,మనీశ్‌ పాండే 15 పరుగులు,యూసుఫ్‌ పఠాన్‌ 8 పరుగులు చేయగా బ్యాట్స్‌ మెన్‌ ఎవరూ 18 పరుగులకు మించి చేయలేకపోయారు. ఈ క్రమంలో బౌలర్లుమరింత చెలరేగి కోల్‌కతాను 19.3 ఓవర్ల వద్ద 131పరుగులకే ఆలౌట్‌ చేశారు. కోల్‌కతా నైట్‌ రైడర్స్‌ తక్కువ పరుగులకే మ్యాచ్‌ ముగించగా బెంగళూరు మరీ తక్కువ పరుగులే చేసింది.కేవలం 49 పరుగులకే మ్యాచ్‌ ముగిసిపోయింది.గేల్‌ 7,కోహ్లీ జిరో పరుగులకు ఔటయ్యారు.ఇక మన్‌దీప్‌ సింగ్‌ 1,డివిలియర్స్‌ 8, జాదవ్‌ 9,బిన్నీ 8,నగి 2,బద్రీ జిరో,మిల్స్‌2 పరుగులు చేసి క్రీజు విడిచి వెళ్లిపోయారు.దీంతో నైల్‌కు 3 వికెట్లు,యాదవ్‌కు 1 వికెట్‌,గ్రాండ్‌ హామ్‌కు 3 వికెట్లు,వోక్స్‌కు 3 వికెట్లు లభించాయి.